વિરલ આચાર્યએ કહ્યું હતું કે રિઝર્વ બેન્કની સ્વાયત્તતા સામે સરકાર દખલ કરશે તો તેના પરિણામ અર્થતંત્રએ ભોગવવા પડશે. તેને પગલે સરકારે પણ ખુલાસો કરવો પડ્યો હતો અને સરકારે નિવેદન કર્યું હતું કે આરબીઆઈની સ્વાયત્તતા જરૂરી છે. રાજને સરકાર પર એક પ્રકારે પ્રહાર કરતા કહ્યું કે ‘તમે એકવાર આ ડેપ્યૂટી ગવર્નર અને ગવર્નરને નિયુક્ત કર્યા, પછી તમારે તેમને સાંભળવા જ પડે કારણ કે તે માટે તો તમે તેમને નિયુક્ત કર્યા છે, તે તમારા સેફટી બેલ્ટ છે. ઉલ્લેખનીય છે કે આઈએલ એન્ડ એફએસની કેટલીક સબસિડરી ડિફોલ્ટ થયા બાદ આઈએલ એન્ડ એફએસ ગ્રુપને સરકારે પોતાના હસ્તક લઈ લીધું છે અને ઉદય કોટકની આગેવાનીમાં નવું બોર્ડ રચી દીધું છે, જે બેન્કોની લોન ચૂકવણી અને નાણાકીય તરલતા સહિતના મુદ્દે ઉકેલ માટે હાલ કવાયત કરી રહ્યું છે.